Γιώργος Ζιάβρας

Ο Γιώργος Ζιάβρας (Αθήνα, 1986) είναι Έλληνας μαέστρος και πιανίστας που ζει και εργάζεται στην Κολωνία και το Βούπερταλ της Γερμανίας. Από τον Σεπτέμβριο 2025 είναι ο αρχιμουσικός της όπερας του Βούπερταλ.

Έχει ιδρύσει την CoGNiMUS Collektiv, μια μουσική κολεκτίβα με δική της ορχήστρα, ενώ έχει συν ιδρύσει και το σύγχρονο ensemble ÉRMA. Έχει διευθύνει ορχήστρες και σύνολα δωματίου σε Ελλάδα και Γερμανία, ενώ έχει εμφανιστεί σε μερικούς από τους μεγαλύτερους συναυλιακούς χώρους της Ευρώπης, όπως την Φιλαρμονική της Κολωνίας, την Εθνική Λυρική Σκηνή, το Μέγαρο Μουσικής Αθηνών, την Αίθουσα της Ραδιοφωνίας της Βόρειας Ρηνανίας - Βεστφαλίας, την Όπερα του Βούπερταλ κ.α.

 Βιογραφία 
Σπούδασε διεύθυνση ορχήστρας με τον καθηγητή Michael Luig στην Μουσική Ακαδημίας της Κολωνίας, πιάνο στην Αθήνα με την Ελισάβετ Κουναλάκη και στην Κολωνία με τον Paulo Álvares, καθώς και αρχιτεκτονική στο ΕΜΠ στην Αθήνα.

Έχει διατελέσει μουσικός διευθυντής του Oper(O), ενός συνόλου όπερας δρόμου στην Αθήνα, με το οποίο διεύθυνε πλήθος παραγωγών, όπως μεταξύ άλλων τα, «Fiammifero» (2011), «Carmen in 20 min. (2012), “Voyage” (2012), “Waiting for the Night” (2013).

Από το 2014/15 έως το 2017 ήταν μέλος του Niederrhein Opera Studio. Κατά τη διάρκεια της συνεργασίας του διηύθυνε πολυάριθμες παραστάσεις στο Theater Krefeld und Mönchengladbach. Το 2017 προσελήφθη ως βοηθός μαέστρου στο Theater Krefeld und Mönchengladbach, ενώ το 2021 ανέλαβε τη θέση του αναπληρωτή μουσικού διευθυντή, ενώ παράλληλα κατάφερε να διευρύνει σημαντικά το μουσικό του ρεπερτόριο, ώστε να περιλαμβάνει ένα ευρύ φάσμα έργων για όπερα, οπερέτα, μουσικό θέατρο και μπαρόκ μουσική.

Το 2018 ξεκίνησε την συνεργασία του με την Εθνική Λυρική Σκηνή , μετά από προτροπή του καλλιτεχνικού διευθυντή Γιώργου Κουμεντάκη, για να διευθύνει τον Καρυοθραύστη του Πιοτρ Ιλιτς Τσαϊκόφσκι σε σκηνοθεσία Ρενάτο Τζαννέλα.

Από τον Σεπτέμβριο 2025 τελεί χρέη αρχιμουσικού της Συμφωνικής Ορχήστρας και Όπερας του Βούπερταλ,  ενώ τον Ιανουάριο 2025 ίδρυσε και διατηρεί την καλλιτεχνική διεύθυνση του Διεθνούς Φεστιβάλ Μουσικής TRIETHNÉS στις Λίμνες των Πρεσπών.

 Καλλιτεχνικές συνεργασίες 
Το 2015, ενώ ακόμα φοιτούσε στην Μουσική Ακαδημία της Κολωνίας, ίδρυσε, υπό την καθοδήγηση του καθηγητή του Paulo Alvares, την CoGNiMUS Collektiv, μια μουσική κολεκτίβα με τη δική της ορχήστρα που εδρεύει στην Κολωνία της Γερμανίας.

Το 2019 μαζί με συναδέλφους του μουσικούς και λάτρες της σύγχρονης μουσικής συνίδρυσε το ÉRMA ensemble. Ένα σύνολο σύγχρονης μουσικής.
Έχει συνεργαστεί με πολυάριμθες ορχήστρες και σύχρονα σύνολα όπως τις, Sinfonieorchester Wuppertal, Philharmonie Südwestfalen, Niederrheinische Sinfoniker, Südwestdeutsches Kammerorchester Pforzheim, Ensemble MusikFabrik , ERGON Ensemble, TETTTIX, Εθνική Συμφωνική Ορχήστρα της ΕΡΤ, Ορχήστρα της Εθνικής Λυρικής Σκηνής, και έχει εμφανιστεί σε αίθουσες συναυλιών σε όλη την Ευρώπη, όπως Φιλαρμονική της Κολωνίας, Μέγαρο Μουσικής Αθηνών, Εθνική Λυρική Σκηνή, Όπερα του Βούπερταλ, WDR Funkhaus, και σε Φεστιβάλ όπως το Φεστιβάλ Αθηνών - Επιδαύρου , το Φεστιβάλ Acht Brücken κ.α.

Ακόμα, έχει συνεργαστεί και παρουσιάσει έργα των Peter Eötvos, Unsuk Chin, Sarah Nemtsov, Μιχάλη Παρασκάκη, Γιώργο Κουμεντάκη, Νίκο Γαλενιανό κ.α. 

Στην όπερα έχει δουλέψει με σκηνοθέτες και χορογράφους όπως: Αλέξανδρο Ευκλείδη, Βασίλη Παπαβασιλείου, Ρενάτο Τζαννέλα, Κωνσταντίνο Ρήγο, Γιώργο Νανούρη, Πατρίσια Απέργη, Σοφία Πάσχου, Αργύρη Ξάφη, κ.α.

 Πρώτες εκτελέσεις 
Έχει πραγματοποιήσει πολλαπλές πρώτες εκτελέσεις έργων μεταξύ άλλων, το έργο Fermata (2022) του Ούγγρου συνθέτη και μαέστρου Peter Eötvos στην Γερμανία, με το σύνολο MusikFabrik.

Την Φαίδρα του Benjamin Britten σε πρώτη πανελλήνια εκτέλεση τον Νοέμβριο 2023 με την Φιλαρμόνια Ορχήστρα Αθηνών και την μεσόφωνο Έλενα Μαραγκού. Το έργο Limpid Water (2023) του συνθέτη Μιχάλη Παρασκάκη με το σύγχρονο σύνολο TETTTIX.

Το Τραγούδι της Γης του Γκούσταβ Μάλερ στην μεταγραφή του Άρνολντ Σαίνμπεργκ σε πρώτη πανελλήνια εκτέλεση στα πλαίσια του θεσμού του Υπουργείου Πολιτισμού, «Όλη η Ελλάδα, ένας Πολιτισμός» 2024 στην Βασιλική του Αγίου Αχιλλείου στην Λίμνη Μικρή Πρέσπα, με δικο του ensemble και τους Γιώργο Ιατρού (βαρύτονος) και Ανδρέα Καραούλη (τενόρος). Η συναυλία αναγνωρίστηκε από το Ίδρυμα Μάλερ (Mahler Foundation) και την Μαρίνα Μάλερ ως μία συναυλία «βαθιά εμπνευσμένη, τόσο τεχνικά όσο και φιλοσοφικά από το έργο και το όραμα του συνθέτη».

Δύο παγκόσμιες πρεμιέρες έργων του Έλληνα συνθέτη Κορνήλιου Σελαμσή. Το έργο ΠΝΟΗ τον Απρίλιο 2017 στο Μέγαρο Μουσικής Αθηνών με το σύνολο Ventus Ensemble, και την όπερα «Λεόντιος και Λένα» (2018) στα πλαίσια του Φεστιβάλ Αθηνών - Επιδαύρου, στο κτήριο Τσίλλερ του Εθνικού Θεάτρου σε σκηνοθεσία Αργύρη Ξάφη. 

 Ηχογραφήσεις 

 «Orpheus Falling» by Sarah Nemtsov [ÉRMA ensemble] (2022)
 «Greek Songs by non-Greek Composers», ETCETERA Records (2024)

 Βραβεία και υποτροφίες 
Το 2020/2021 έλαβε υποτροφία από το Υπουργείο Πολιτισμού του κρατιδίου της Βόρειας Ρηνανίας-Βεστφαλίας (Γερμανία).

Από το 2023 ο ίδιος μαζί με το ÉRMA ensemble είναι κάτοχος υποτροφίας από το InSzene - Podium Gegenwart του Deutscher Musikrat. Κατά τη διάρκεια της θητείας του στο Theater Krefeld/Mönchengladbach (2020), του απονεμήθηκε το βραβείο Förderpreis από τον Σύλλογο Φίλων της Μουσικής για την καλλιτεχνική του προσφορά στο θέατρο.

 Παραπομπές 

Κατηγορία:Έλληνες πιανίστες
Κατηγορία:Έλληνες διευθυντές ορχήστρας